เป็นร้านที่เพื่อนแนะนำมา บอกว่าต้องมาให้ได้ มันเหมือนโลกอีกโลกหนึ่ง เมื่อได้ยินเช่นนั้นจึงมาท้าพิสูจน์

ร้านอยู่นิมมาน ซอย 1 มีรูปปั้นชมพูๆเด่นอยู่หน้าร้าน เปิดประตูเข้าไป แม่เจ้า! นี่มันอะไรเนี่ย มีทั้งสวน มีทั้งสัตว์สต๊าฟ ถ้ามาคนเดียวตอนดึกๆมีหวังหลอนแน่ๆ ที่นั่งในร้านมีไม่กี่ที่ ถ้าไปกันเยอะๆคงจุกันไม่พอ

เมนูวันนี้ น้ำบ๊วยโซดาซากุระ และ น้ำมะนาวน้ำผึ้ง จิบคำแรกแบบว่า โหหหหห อร่อยอ่ะ บ๊วยเป็นบ๊วย ของเกรดดี รู้สึกถึงความตั้งใจทำในแต่ละแก้วเลย ส่วนน้ำมะนาวน้ำผึ้ง ก็ไม่ต่างกัน น้ำผึ้งแท้ 100% ผสมมะนาวที่บีบสดๆ จิบแล้วชุ่มคอดี

ส่วนเมนูอื่นๆในร้านก็มีนะคะ แต่ด้วยความอิ่มมาก่อนหน้านี้แล้ว เลยขอผ่าน